Қазақстанда гламур кэмпинг орындары 38-ге жетті
DATE: 11:31, 03 Шілде 2023 | GMT +5
TITLE: Қазақстанда гламур кэмпинг орындары 38-ге жетті
URL: https://kaz.inform.kz/news/kazakstanda-glamur-kemping-oryndary-38-ge-zhetti_a4085716/
META: DATE: 11:31, 03 Шілде 2023 | GMT +5
TOTAL WORDS: 120
AUTHOR(S):
TEXT: Глэмпинг – жайлы қонақ үй жағдайында табиғат аясында демалу мүмкіндігін біріктіретін кемпинг түрі. Қазір дүниежүзі бойынша туристер тарапынан глэмпингтерге сұраныс артып, танымал бола бастады. Глэмпинг құрылысы – кәсіпкерлер үшін де қолжетімді әрі тиімді бизнесжоба. Бүгінде Алматы облысында «Қапшағай Глэмпинг Playa» кешенінің құрылысы жүріп жатыр. Сондай-ақ Солтүстік Қазақстан облысының Имантау-Шалқар курортты аймағында «A-frame glamping house Shalkar» және «Shalkar» глэмпинг-паркінің құрылысы жоспарланып отыр. Екі кешеннің жалпы сыйымдылығы – 110 төсек-орнына арналған. «Былтыр елімізге 1 миллионға жуық шетелдік турист келді. Биыл бұл көрсеткіш 1, 4 миллионға дейін өседі деп күтіліп отыр. Шетелдіктер негізінен табиғат аясында, курортты аймақтарда демалысты таңдайды. Сол себепті глэмпингтердің құрылысы әлемдік трендке ілесе отырып, еліміздің туристік тартымдылығын одан әрі арттырудың тамаша мүмкіндігі», - дейді Мәдениет және спорт вице-министрі Ержан Еркінбаев
